ARAB MAMLAKATLARI BILAN IKKI TOMONLAMA HAMKORLIKNI YaNADA RIVOJLANTIRISh BO‘YIChA QO‘ShIMChA TADBIRLAR REJASINI TASDIQLASh TO‘G‘RISIDA

Birlashgan Arab Amirliklari, Saudiya Arabistoni Qirolligi, Quvayt Davlati, Bahrayn Qirolligi, Iordaniya Hoshimiylar Qirolligi O‘mon Sultonligi, Marokash Qirolligi bilan ikki tomonlama munosabatlarni rivojlantirish va mustahkamlash maqsadida Vazirlar Mahkamasi qaror qiladi:
 1. Arab mamlakatlari bilan ikki tomonlama hamkorlikni yanada rivojlantirish bo‘yicha qo‘shimcha tadbirlar rejasi ilovaga muvofiq tasdiqlansin. 
 Ushbu qarorga ilovada ko‘rsatilgan vazirliklar va idoralar – mas’ul ijrochilar tasdiqlangan tadbirlarning belgilangan muddatda bajarilishini ta’minlasinlar. 
 2. O‘zbekiston Respublikasi Tashqi ishlar vazirligi, Tashqi iqtisodiy aloqalar, investitsiyalar va savdo vazirligi yuqorida ko‘rsatilgan Tadbirlar rejasining bajarilishi ustidan tizimli nazorat o‘rnatsin hamda natijalari to‘g‘risida har chorakda O‘zbekiston Respublikasi Vazirlar Mahkamasiga axborot bersinlar. 
 Makroiqtisodiy rivojlantirish, tarkibiy o‘zgartirishlar, xorijiy investitsiyalarni jalb etish va hududlarni kompleks rivojlantirish masalalari yig‘ma axborot-tahlil departamenti Huquqiy ekspertiza va xalqaro shartnomalar boshqarmasi bilan birgalikda hisobot choragidan keyingi har oyning birinchi dushanba kuni O‘zbekiston Respublikasi Vazirlar Mahkamasi Prezidiumi majlisiga Tadbirlar rejasining bajarilishi to‘g‘risida axborot kiritsin. 
 3. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov va Tashqi ishlar vaziri V.I. Norov zimmasiga yuklansin.